ระเบียบสำนักงานคณะกรรมการอาหารและยาระเบียบสำนักงานคณะกรรมการอาหารและยาว่าด้วยหลักเกณฑ์การโฆษณาขายยาพ.ศ. ๒๕๔๕ ตามความในมาตรา๘๘ ทวิ แห่งพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติยา(ฉบับที่ ๓) พ.ศ. ๒๕๒๒ ซึ่งมีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๑ มาตรา ๓๕ มาตรา ๓๙ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย กำหนดให้การโฆษณาขายยาทางวิทยุกระจายเสียงเครื่องขยายเสียง วิทยุโทรทัศน์ ทางฉายภาพ หรือภาพยนตร์หรือทางสิ่งพิมพ์ จะต้องได้อนุมัติข้อความ เสียง หรือภาพ ที่ใช้ในการโฆษณาและต้องปฏิบัติตามเงื่อนไขที่ผู้อนุญาตกำหนดเพื่อให้การพิจารณาอนุมัติข้อความเสียง หรือภาพ ที่ใช้ในการโฆษณาขายยาเป็นไปอย่างมีประสิทธิภาพ สำนักงานคณะกรรมการอาหารและยาจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบสำนักงานคณะกรรมการอาหารและยาว่าด้วยหลักเกณฑ์การโฆษณาขายยา พ.ศ. ๒๕๔๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ การโฆษณาขายยาทางสื่อทั่วไป หมายถึง การโฆษณาขายยาทางวิทยุกระจายเสียง เครื่องขยายเสียง วิทยุโทรทัศน์ทางฉายภาพ หรือภาพยนตร์ หรือทางสิ่งพิมพ์ เช่น แผ่นพับ ใบปลิว หนังสือ หนังสือพิมพ์นิตยสาร วารสาร รวมถึงแผ่นป้ายโฆษณา วัสดุอื่น ๆ และสื่ออินเตอร์เน็ต การโฆษณาขายยาที่กระทำโดยตรงต่อผู้ประกอบโรคศิลปะ หมายถึงการโฆษณาขายยาที่เป็นการเจาะจงเผยแพร่ข้อความโฆษณาให้ผู้ประกอบโรคศิลปะ ผู้ประกอบวิชาชีพเวชกรรมและผู้ประกอบวิชาชีพสัตวแพทย์โดยตรงทางสื่อใด ๆ เช่น วารสารทางการแพทย์ แผ่นพับ ใบปลิวแผ่นป้าย หรือโปสเตอร์ รวมถึงวัสดุอื่น ๆ และสื่ออินเตอร์เน็ต ข้อ๔ การพิจารณาอนุมัติข้อความ เสียง และภาพที่ใช้ในการโฆษณาให้เป็นไปตามหลักเกณฑ์ที่กำหนดไว้ในระเบียบนี้๔.๑ หลักเกณฑ์การโฆษณาขายยาทางสื่อทั่วไปมีดังนี้(๑) ห้ามโฆษณาขายยาโดยไม่สุภาพ โดยการร้องรำทำเพลง หรือแสดงความทุกข์ทรมานของผู้ป่วยหรือโดยวิธีแถมพก หรือออกสลากรางวัล(๒) แนวการโฆษณาขายยาจะต้อง(๒.๑) ไม่ขัดต่อขนบธรรมเนียมประเพณีอันดีงาม(๒.๒) ไม่ชักชวนให้ผู้บริโภคใช้ยาอย่างพร่ำเพรื่อเกินความจำเป็นหรือทำให้เกิดความเข้าใจว่ามีความเหมาะสมที่จะใช้บริโภคเป็นประจำ(๒.๓) ไม่เป็นการเปรียบเทียบทับถมผลิตภัณฑ์อื่น(๒.๔) ไม่ทำให้ผู้บริโภคสำคัญผิดว่าเป็นผลิตภัณฑ์ชนิดอื่นเช่น อาหาร เครื่องสำอาง เป็นต้น(๒.๕) แสดงข้อเท็จจริงอันเป็นการกระทำที่ผิดกฎหมายเช่น การขายยาในสถานที่ซึ่งไม่ได้รับอนุญาตขายยา(๓) การแสดงชื่อยา(๓.๑) ให้ใช้ชื่อยาตามใบสำคัญการขึ้นทะเบียนตำรับยายกเว้นกรณีต่อไปนี้(๓.๑.๑) กรณีที่ใบสำคัญการขึ้นทะเบียนตำรับยาไม่มีชื่อยาเป็นภาษาไทยแต่ประสงค์จะใช้ชื่อยาเป็นภาษาไทย ให้ใช้ชื่อยาตามฉลากหรือเอกสารกำกับยา(๓.๑.๒) กรณีที่ใบสำคัญการขึ้นทะเบียนตำรับยาไม่มีชื่อยาเป็นภาษาอังกฤษแต่ประสงค์จะใช้ชื่อยาเป็นภาษาอังกฤษ ให้ใช้ชื่อยาตามฉลากหรือเอกสารกำกับยา(๓.๑.๓) กรณีที่นำชื่อยาไปใช้ในส่วนของโลโกหรือสโลแกน ต้องไม่ทำให้สำคัญผิดในสาระสำคัญเกี่ยวกับยานั้น(๓.๑.๔)[๒]ยาที่มีพาราเซตามอล (Paracetamol) เป็นส่วนประกอบ ให้แสดงชื่อสามัญทางยาในสื่อโฆษณายาตามชื่อ International Non - proprietary Names (INN) คือ พาราเซตามอล(Paracetamol)(๓.๒) ยาที่อยู่ในประเภทเดียวกันมีสรรพคุณเหมือนกัน และมีชื่อบางส่วนซ้ำกัน แต่แตกต่างกันที่ สี กลิ่น รส หรือรูปแบบของผลิตภัณฑ์สามารถโฆษณาร่วมกันได้แต่จะต้องแสดงชื่อยาที่ถูกต้องอย่างน้อย ๑ ครั้ง(๓.๓) ชื่อของยาแผนปัจจุบันซึ่งเป็นยาบรรจุเสร็จที่ไม่ใช่ยาอันตรายหรือยาควบคุมพิเศษที่มีชื่อบางส่วนซ้ำกับชื่อยาอันตรายให้แสดงชื่อของยาให้ชัดเจน เช่น ขนาดของตัวอักษรแสดงชื่อยาจะต้องเท่ากันตลอดข้อความการออกเสียงชื่อยาต้องมีระดับเสียงสม่ำเสมอเท่ากันทุกพยางค์(๓.๔) ชื่อของยาที่มีบางส่วนซ้ำกับชื่อผลิตภัณฑ์อื่นจะต้องระบุข้อความที่ทำให้เข้าใจได้ชัดเจนว่าผลิตภัณฑ์ที่โฆษณานี้เป็นยา เพื่อให้ผู้บริโภคได้รับรู้ข้อมูลและระมัดระวังในการใช้ยาเช่น ระบุว่าเป็นยาใช้ภายนอกไม่ใช่เครื่องสำอาง หรือข้อความอื่นที่จำเป็น(๓.๕) การโฆษณาชื่อยาหรือสรรพคุณยาหรือสรรพคุณยาซ้ำ ๆ ต่อเนื่องกัน ต้องไม่เข้าลักษณะที่เป็นการต้องห้ามตามที่กำหนดไว้ในระเบียบนี้(๔) การแสดงสรรพคุณยา(๔.๑) การโฆษณาขายยาจะต้องไม่เป็นการโอ้อวดสรรพคุณยา หรือวัตถุอันเป็นส่วนประกอบของยาว่าสามารถบำบัด บรรเทา รักษา หรือป้องกันโรค หรือความเจ็บป่วยได้อย่างศักดิ์สิทธิ์หรือหายขาด หรือใช้ถ้อยคำอื่นใดที่มีความหมายทำนองเดียวกันตัวอย่างถ้อยคำที่มีความหมายทำนองเดียวกันดังกล่าวเช่นยอดหายขาด ปลอดภัยที่สุด โอกาสดี ๆ อย่างนี้มีไม่บ่อยนักพิเศษหายห่วง เหมาะสมที่สุด ไม่ทำให้เกิดอาการแพ้วิเศษเด็ดขาด ฉับพลัน ไม่ต้องทนรำคาญดีเลิศพิชิตโรคร้าย ทันใจ ไม่มีผลข้างเคียงศักดิ์สิทธ์หมดกังวล เป็นหนึ่งมาตลอด(๔.๒) การโฆษณาขายยาจะต้องไม่แสดงสรรพคุณยาอันเป็นเท็จหรือเกินความจริงและต้องไม่แสดงสรรถคุณยาอันตรายหรือยาควบคุมพิเศษ(๔.๓) การโฆษณาขายยาจะต้องไม่ทำให้เข้าใจว่าเป็นยาทำให้แท้งลูก ยาขับระดูอย่างแรง ยาบำรุงกามหรือเป็นยาคุมกำเนิด(๔.๔) การโฆษณาขายยาจะต้องไม่มีการรับรองหรือยกย่องสรรพคุณโดยบุคคลอื่น(๔.๕) การโฆษณาขายยาจะต้องไม่แสดงสรรพคุณยาว่าสามารถบำบัดบรรเทา รักษา หรือป้องกันโรค หรืออาการของโรคเบาหวาน, มะเร็ง, อัมพาต, วัณโรค, โรคเรื้อน หรือโรคหรืออาการของโรคของสมอง หัวใจ ปอด ตับ ม้าม ไต(๔.๖) การแสดงสรรพคุณยาต้องไม่เกินไปกว่าข้อความในเอกสารกำกับยาและฉลากและต้องไม่เป็นการฝ่าฝืนข้อกำหนดดังกล่าวข้างต้นด้วย(๔.๗) การโฆษณาขายยาจะต้องไม่ทำให้ผู้บริโภคเกิดความสำคัญผิดในสรรพคุณของยาที่โฆษณานั้น(๕) การแสดงส่วนประกอบของยาในตำรับ(๕.๑) การโฆษณาขายยาจะต้องไม่ทำให้เข้าใจว่ามีวัตถุใดเป็นยาหรือเป็นส่วนประกอบของยา ซึ่งความจริงไม่มีวัตถุหรือส่วนประกอบนั้นในยา หรือมีแต่ไม่เท่าที่ทำให้เข้าใจ(๕.๒) การโฆษณาขายยาจะต้องไม่แสดงชื่อสารหรือตัวยาที่ไม่มีอยู่ในตำรับ หรือมีแต่ไม่เท่าที่ทำให้เข้าใน ยกเว้นชื่อสารนั้นจะปรากฏอยู่ในฉลากยาเช่น ปราศจากแอสไพริน, ปราศจากน้ำตาล, ไม่มีส่วนผสมของแอลกอฮอล์และข้อความโฆษณาจะต้องไม่ทำให้สำคัญผิดในสาระสำคัญอื่น(๕.๓) การแสดงส่วนประกอบของสูตรตำรับยาที่มีตัวยาสำคัญหรือสารออกฤทธิ์มากกว่า ๑ ชนิด จะต้องแสดงชื่อตัวยาสำคัญทุกชนิดในตำรับ หรืออย่างน้อยจะต้องแสดงชื่อตัวยาสำคัญที่ระบุไว้บนฉลากทั้งหมด(๕.๔) การโฆษณาขายยาแผนปัจจุบันที่มีตัวยาสำคัญเพียงชนิดเดียว (ยาเดี่ยว) ให้แสดงชื่อยาสามัญทางยา (Generic Name) อย่างชัดเจนด้วย หากเป็นสื่อที่มีทั้งภาพและเสียงให้แสดงอย่างชัดเจนทั้งภาพและเสียง(๕.๕) การโฆษณาขายยาแผนปัจจุบันที่มีตัวยาสำคัญมากกว่า ๑ ชนิด (สูตรผสม) จะแสดงชื่อสามัญทางยาหรือไม่ก็ได้ หากจะแสดงชื่อสามัญทางยาให้ใช้ชื่อตามตำรับยาสูตรผสมที่คณะกรรมการยาเคยให้ความเห็นชอบแล้วหากไม่มีชื่อดังกล่าวจะแสดงชื่อสามัญของสารออกฤทธิ์แต่ละตัวก็ได้(๖) การแสดงแหล่งผลิต การโฆษณาขายยาจะต้องไม่ทำให้สำคัญผิดในแหล่งผลิตยากรณีเป็นยาผลิตในประเทศภายใต้สิทธิ์ของบริษัทต่างประเทศให้ระบุแหล่งผลิตให้ชัดเจนโดยใช้ตัวอักษรหรือระดับเสียงที่เท่าเทียมกันตลอดข้อความกรณีเป็นยาผลิตในต่างประเทศการโฆษณาแสดงชื่อบริษัทหรือโลโกในการโฆษณาจะต้องแสดงชื่อแหล่งผลิตที่ชัดเจนเช่นเดียวกัน(๗) การแสดงขนาด วิธีใช้ ข้อห้ามและข้อควรระวัง(๗.๑) การแสดงขนาดของการใช้ยา (Dose) ต้องระบุอย่างชัดเจน ไม่ให้แสดงข้อความคลุมเครือซึ่งจะนำไปสู่การใช้ยาอย่างไม่เหมาะสมหรือไม่ถูกขนาด(๗.๒) ยาที่มีวิธีใช้หลายวิธีและมีสรรพคุณแตกต่างกันตามวิธีการใช้การโฆษณาต้องมีข้อความแสดงวิธีใช้แยกจากกันให้ชัดเจน เพื่อให้ผู้บริโภคใช้ยาได้อย่างถูกต้องตามวิธีการใช้ยานั้น(๗.๓) ยาที่มีข้อห้ามใช้ ข้อควรระวังและข้อความอื่น ๆ ทำนองเดียวกันนี้ในฉลากและเอกสารกำกับยา การโฆษณาจะต้องแสดงข้อความที่ผู้บริโภคควรทราบตามความจำเป็นในแต่ละกรณีด้วย(๗.๔) การโฆษณายาบางประเภทที่มีวิธีใช้เป็นการเฉพาะซึ่งไม่สามารถแจกแจงรายละเอียดให้เป็นที่เข้าใจชัดเจนในข้อมูลที่เกี่ยวกับความปลอดภัยในการใช้ยานั้นควรเพิ่มเติมข้อความบางอย่างในการโฆษณา เช่น ยาเม็ดฟลูออไรด์ ให้มีข้อความ ควรใช้ภายใต้คำแนะนำของแพทย์ ทันตแพทย์ หรือเภสัชกรหรือ ยาเม็ดสอดช่องคลอด ให้มีข้อความควรใช้ภายใต้คำแนะนำของแพทย์หรือเภสัชกร(๘) การแสดงคำเตือนและข้อความที่กำหนด (๘.๑) การโฆษณาขายยาที่คำเตือนในฉลากตามประกาศกระทรวงสาธารณสุข ให้มีข้อความที่ชัดเจนว่าอ่านคำเตือนในฉลากก่อนใช้ยา หากเป็นสื่อที่มีทั้งภาพและเสียงให้แสดงข้อความคำเตือนอย่างชัดเจนทั้งภาพและเสียง(๘.๒) การโฆษณาขายยาแผนโบราณ ให้มีข้อความว่า เป็นยาแผนโบราณ และกรณีที่จะระบุสถานที่จำหน่ายยาจะต้อมีหลักฐานว่าสถานที่นั้นได้รับใบอนุญาตขายยาด้วย๔.๒ หลักเกณฑ์การโฆษณาขายยาที่กระทำโดยตรงต่อผู้ประกอบโรคศิลปะมีดังนี้(๑) การโฆษณายาจะต้องไม่แสดงสรรพคุณยาอันเป็นเท็จหรือเกินความจริง(๒) การโฆษณายาจะต้องไม่ทำให้เข้าใจว่ามีวัตถุใดเป็นยาหรือส่วนประกอบของยา ซึ่งความจริงไม่มีวัตถุหรือส่วนประกอบนั้นในยา หรือมีแต่ไม่เท่าที่ทำให้เข้าใจ(๓) ห้ามโฆษณาขายยาโดยไม่สุภาพ โดยการร้องรำทำเพลง หรือแสดงความทุกข์ทรมานของผู้ป่วยหรือโดยวิธีแถมพก หรือออกสลากรางวัล(๔) การแสดงสรรพคุณ ข้อบ่งใช้ ประวัติความเป็นมา และรายละเอียดอื่นๆ พิจารณาตามข้อความในเอกสารกำกับยาและฉลาก ยกเว้นกรณีเป็นการแสดงข้อความที่มีหลักฐานทางทะเบียนหรือเอกสารที่เชื่อถือได้มาพิสูจน์ และไม่ทำให้สำคัญผิดในสาระสำคัญเกี่ยวกับยานั้น(๕) การอ้างอิงถึงผลการศึกษาวิจัย(๕.๑) การกล่าวอ้างอิงในเอกสารโฆษณาต้องเป็นไปตามหลักสากลและจะต้องเป็นเอกสารอ้างอิง (References) ซึ่งเป็นที่ยอมรับและเชื่อถือได้ได้แก่ ตำรายาที่รัฐมนตรีประกาศ, ตำรายา (Text Books) และวารสาร (Journals) ต่าง ๆ ที่ตีพิมพ์เผยแพร่ทั่วไปแล้วกรณีเป็นเอกสารอ้างอิงที่มาจากอินเตอร์เน็ตจะยอมรับได้เฉพาะเว็บไซต์ที่เป็นของส่วนราชการเป็นต้น(๕.๒) การอ้างถึงผลหรือขนาดยาที่โฆษณาต้องมาจากเอกสารอ้างอิงที่เชื่อถือได้และข้อความต้องสอดคล้องกับเอกสารกำกับยา เช่นขนาด สรรพคุณและข้อบ่งใช้ เป็นต้น(๕.๓) การนำเสนอข้อมูลจากงานวิจัย(๕.๓.๑) ข้อมูลที่นำมาใช้ต้องอยู่ในงานวิจัยนั้นโดยจะต้องไม่ตีความเกินเลยไปจากเอกสารอ้างอิงต้นฉบับ และให้ระบุชื่อของเอกสารอ้างอิงนั้นด้วย(๕.๓.๒) ให้แสดงค่าทางสถิติหรือข้อมูลเกี่ยวกับรูปแบบของการศึกษาวิจัยให้ชัดเจน เช่น กลุ่มตัวอย่าง จำนวนตัวอย่างค่า pที่บอกความมีนัยสำคัญทางสถิติ เพื่อไม่ให้เกิดการสำคัญผิดในสาระสำคัญของการศึกษาวิจัยนั้นและรายละเอียดอื่น ๆ ที่จำเป็นตามแต่กรณี(๕.๓.๓) กรณีเป็นกราฟหรือตาราง ให้ใส่ที่มาไว้ใต้ตารางไม่กล่าวอ้างข้อมูลจากการศึกษาโดยรวมข้อมูลจากผลการศึกษาวิจัยหลาย ๆ แหล่งนำเสนอในรูปภาพหรือตารางเนื่องจากการศึกษาแต่ละครั้งมีรูปแบบการศึกษาและข้อมูลพื้นฐานที่แตกต่างกัน(๕.๓.๔)กรณีบริษัทยาเป็นแหล่งทุนวิจัย จะต้องแจ้งไว้ในโฆษณานั้นด้วย(๖) มีข้อความ คำแนะนำให้ไปอ่านเอกสารกำกับยาหรือเอกสารที่ใช้อ้างอิงฉบับเต็ม(๗)[๓]ยาที่มีพาราเซตามอล (Paracetamol) เป็นส่วนประกอบให้แสดงชื่อสามัญทางยาในสื่อโฆษณายาตามชื่อ International Non - proprietary Names (INN) คือ พาราเซตามอล (Paracetamol)๔.๓ หลักเกณฑ์การโฆษณาทางสิ่งของสำหรับแจกหรือของชำร่วยจะต้องไม่เป็นการกระทำควบคู่ไปกับการขายยาหรือมีความสัมพันธ์โดยตรงและใกล้ชิดกับการขายยาโดยแบ่งเป็นกรณีต่าง ๆ ดังนี้(๑) กรณีไม่ใช่ยาอันตราย หรือยาควบคุมพิเศษ หรือยาใหม่ให้นำหลักเกณฑ์ตามข้อ ๔.๑ มาใช้บังคับโดยอนุโลม(๒) กรณียาอันตราย ห้ามแสดงสรรพคุณยาอันตราย การโฆษณาให้แสดงได้เฉพาะชื่อยาตามใบสำคัญการขึ้นทะเบียนจะมีชื่อ/โลโกบริษัทด้วยก็ได้(๓) กรณียาใหม่อยู่ในระหว่างการติดตามความปลอดภัย หรือยาควบคุมพิเศษสามารถกระทำได้เฉพาะการโฆษณาที่กระทำโดยตรงต่อผู้ประกอบโรคศิลปะ โดยให้แสดงได้เฉพาะชื่อยาตามใบสำคัญการขึ้นทะเบียนและมีชื่อบริษัท/โลโกด้วยก็ได้ ซึ่งการจัดทำโฆษณาจะต้องเผยแพร่พร้อมเอกสารที่มีรายละเอียดเกี่ยวกับยาที่เพียงพอสำหรับเป็นข้อมูลทางวิชาการให้กับผู้ประกอบวิชาชีพตามความเหมาะสม ทั้งนี้ สิ่งของสำหรับแจกหรือของชำร่วยที่จัดทำขึ้นต้องเป็นสิ่งที่จำเป็นเช่น กระเป๋าหรือแฟ้มใส่ข้อมูล สมุดบันทึก และเครื่องเขียน สำหรับใช้ในการจัดประชุมเป็นต้นข้อ๕ การโฆษณาขายยาให้ระบุเลขที่ใบอนุญาตโฆษณาขายยาไว้ในสื่อโฆษณาด้วยทุกครั้งและต้องโฆษณาให้ตรงตามที่ได้รับอนุมัติข้อความเสียง หรือภาพ นอกจากนั้นต้องปฏิบัติตามเงื่อนไขที่ได้ระบุไว้ในใบอนุญาตทุกประการ ทั้งนี้ การโฆษณาไม่ตรงตามที่ได้รับอนุมัติหรือไม่ปฏิบัติตามเงื่อนไขที่ผู้อนุญาตกำหนดถือว่าการโฆษณานั้นฝ่าฝืนมาตรา ๘๘ ทวิ แห่งพระราชบัญญัติยา พ.ศ. ๒๕๑๐ แก้ไขเพิ่มเติมโดยพระราชบัญญัติยา (ฉบับที่ ๓) พ.ศ. ๒๕๒๒ข้อ๖ ให้เลขาธิการคณะกรรมการอาหารและยาเป็นผู้รักษาการตามระเบียบนี้ประกาศ ณ วันที่ ๒ ธันวาคมพ.ศ. ๒๕๔๕ศุภชัย คุณารัตนพฤกษ์รองปลัดกระทรวง รักษาราชแทนเลขาธิการคณะกรรมการอาหารและยาระเบียบสำนักงานคณะกรรมการอาหารและยา ว่าด้วยหลักเกณฑ์การโฆษณาขายยา(ฉบับที่ ๒) พ.ศ. ๒๕๖๐[๔]ข้อ๒ ระเบียบนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปพิมพ์มาดา/จัดทำ๑๕ มีนาคม ๒๕๖๐ปริญสินีย์/ตรวจ๕ เมษายน ๒๕๖๐[๑] ราชกิจจานุเบกษา เล่ม๑๒๐/ตอนพิเศษ ๑๐ ง/หน้า ๒๒/๒๗ มกราคม ๒๕๔๖[๒] ข้อ ๔.๑ (๓.๑.๔)เพิ่มโดยระเบียบสำนักงานคณะกรรมการอาหารและยา ว่าด้วยหลักเกณฑ์การโฆษณาขายยา(ฉบับที่ ๒) พ.ศ. ๒๕๖๐[๓] ข้อ ๔.๒ (๗)เพิ่มโดยระเบียบสำนักงานคณะกรรมการอาหารและยา ว่าด้วยหลักเกณฑ์การโฆษณาขายยา(ฉบับที่ ๒) พ.ศ. ๒๕๖๐[๔] ราชกิจจานุเบกษาเล่ม ๑๓๔/ตอนพิเศษ ๕๘ ง/หน้า ๒/๒๔ กุมภาพันธ์ ๒๕๖๐